Z Á P I S N I C A   č. 4/2014

zo   zasadnutia Obecného zastupiteľstva v Slaskej, konaného dňa  21. augusta  2014 o 18,00 hod. v kancelárii starostu obce vo volebnom období 2010 - 2014.

Prítomní:
Podľa prezenčnej listiny boli prítomní štyria poslanci obecného zastupiteľstva, starosta obce,  administratívna pracovníčka obecného úradu. Poslanec Ing. Arnošt Göth a hlavný kontrolór obce JUDr. Ján Belička svoju neúčasť ospravedlnili.

Program:
1.	Otvorenie.
2.	Schválenie programu, voľba overovateľov zápisnice a určenie zapisovateľa.
3.	Informácia starostu obce o plnení uznesení č. 38/2014 až 51/2014.
4.	Plnenie rozpočtu k 31.7.2014.
5.	Voľba hlavného kontrolóra obce.
6.	Návrh rozpočtového opatrenia č. 2/2014.
7.	Protipovodňové opatrenia – projekt.
8.	Komunálne voľby 2014.
9.	Majetková agenda
- Vyjadrenie k vydržaniu p. Ondreja Poliaka.
-  Ponuka na kúpu nehnuteľností.
10.	Rôzne.
11.	Záver.

K bodu č. 1

Zasadnutie obecného zastupiteľstva otvoril a viedol starosta obce p. Daniel Gelien, ktorý podľa prezenčnej listiny skonštatoval, že zastupiteľstvo je uznášaniaschopné, nakoľko  sú  prítomní štyria poslanci obecného zastupiteľstva. Poslanec Ing. Arnošt Göth  a hlavný kontrolór obce JUDr. Ján Belička svoju neúčasť na zasadnutí obecného zastupiteľstva   ospravedlnili.

K bodu č. 2

Program rokovania  obecného zastupiteľstva bol uznesením č. 52/2014 schválený v podobe, ktorá je uvedená v tejto zápisnici. Za zapisovateľku zápisnice určil starosta obce sl. Zuzanu Mojžišovú.  Poslanci si uznesením č. 53/2014 zvolili za overovateľov zápisnice  - Ing. Miroslava Hrica  a Zdena Fronca.

Hlasovanie: za: 4 –   Z. Fronc, Ing. M. Hric, Ing. P. Hric, Ing. M. Ťahúňová
                    proti: 0
                    zdržal sa: 0
                    nehlasoval: 0

K bodu č. 3

Informáciu o plnení uznesení č. 38/2014 až 51/2014 predniesol poslancom obecného zastupiteľstva starosta obce, keďže hlavný kontrolór svoju neúčasť ospravedlnil. V informácii skonštatoval, že skoro všetky uznesenia sú splnené až na uznesenie č. 50/2014 - predaj nehnuteľností v k.ú. Kopernica spoločnosti JÄGER-SK, s.r.o.,  so sídlom v Kopernici.  Uvedený predaj bude zrealizovaný do konca septembra. Po tejto informácií starosta obce  ihneď otvoril rozpravu k tomuto bodu. Poslanci nemali žiadne dotazy a uznesením č. 54/2014 zobrali na vedomie Informáciu starostu obce o plnení uznesení č. 38/2014 až 51/2014.

Hlasovanie: za: 4 – Z. Fronc, Ing. M. Hric, Ing. P. Hric, Ing. M. Ťahúňová
                    proti: 0
                    zdržal sa: 0
                    nehlasoval: 0

K bodu č. 4

V materiáloch na zasadnutie obecného zastupiteľstva  bolo poslancom obecného zastupiteľstva doručené  písomne spracované plnenie rozpočtu obce Slaská k 31.7.2014. Starosta obce preto hneď otvoril diskusiu k uvedenému  bodu programu. Poslanci nemali žiadne  otázky k uvedenému plneniu rozpočtu a tak uznesením č. 55/2014  zobrali na vedomie plnenie rozpočtu obce k 31.7.2014. 

Hlasovanie: za: 4 –   Z. Fronc,  Ing. M. Hric, Ing. P. Hric, Ing. M. Ťahúňová
                    proti: 0
                    zdržal sa: 0
                    nehlasoval: 0

K bodu č. 5

Obecné zastupiteľstvo v Slaskej uznesením č.  43/2014 zo dňa 12.06.2014 vyhlásilo voľbu hlavného kontrolóra obce Slaská. Podrobnosti o spôsobe a vykonaní voľby hlavného kontrolóra obce a náležitosti prihlášky boli zverejnené  na webovom sídle obce  a taktiež na úradných tabuliach obce v čase od 23.6.2014 až do 7.8.2014. Vyhlásenie voľby hlavného kontrolóra bolo zverejnené aj na webovom sídle spravodajského webu www.ziar24.sk. V stanovenom čase boli na obecný úrad doručené tri žiadosti. Ako prvá bola doručená dňa 18.7.2014 prihláška Ing. Moniky Šťastnej zo Žiaru nad Hronom. Dňa 6.8.2014  svoju prihlášku osobne doručila Miroslava Prochocká z Hornej Ždane. Ako tretia bola dňa 7.8.2014 doručená prihláška Ing. Lucie Borošovej z Bukoviny. Posúdenie uvedených prihlášok vykonali poslanci obecného zastupiteľstva Ing. Ťahúňová, Ing. P. Hric a Ing. M. Hric, ktorí odporučili všetky tri uchádzačky do výberového konania. Výberové konanie prebehlo na rokovaní obecného zastupiteľstva, kde boli všetky uchádzačky prizvané. Ako prvá sa predstavila poslancom obecného zastupiteľstva Ing. Monika Šťastná. Oboznámila poslancov, že funkciu hlavného kontrolóra vykonáva v susednej obci Lutila. Ďalej je na čiastočný úväzok zamestnaná vo Zvolene, kde sa venuje  účtovníctvu.  Po svojom krátkom predstavení starosta obce vyzval poslancov obecného zastupiteľstva aby predniesli svoje otázky tejto uchádzačke. Poslanec Ing. Miroslav Hric sa opýtal, či má občan  možnosť pripomienkovať návrh rozpočtu. Ing. Šťastná mu odpovedala, že návrh rozpočtu  musí byť zverejnený po dobu 15 dní, aby ho mohli občania pripomienkovať.  Starosta obce sa ďalej opýtal v akej výške  môže obecné zastupiteľstvo raz za 3 mesiace schváliť starostovi odmenu. Ing. Šťastná mu odpovedala, že obecné zastupiteľstvo môže schváliť odmenu vo výške jednonásobku jeho mzdy. Starosta obce ju upozornil, že neodpovedala správne, nakoľko obecné zastupiteľstvo nemôže starostovi schváliť odmenu. Viac otázok na  Ing. Šťastnú poslanci nemali. Ako druhá prišla na výberové konanie pani Miroslava Prochocká. Oboznámila poslancov, že funkciu hlavnej kontrolórky obce vykonáva od roku 2006. Momentálne pôsobí ako hlavná kontrolórka v obciach Prochot, Horná Ždaňa a Lehôtka pod Brehmi. Ďalej oboznámila poslancov obecného zastupiteľstva, že ona vykonáva kontrolu mimo úradu, čo znamená, že by si doklady prevzala na proti podpis a vyhotovila o tom úradný záznam. Po prekontrolovaní by účtovné doklady vrátila spolu so správou. Poslanec Ing. Miroslav Hric sa zaujímal o dobu za akú je schopná prevzaté doklady prekontrolovať. Pani Prochocká ho informovala, že spravidla to trvá jeden až dva týždne. Starosta obec sa aj pani Prochockej opýtal v akej výške  môže obecné zastupiteľstvo raz za tri mesiace schváliť starostovi odmenu. Pani Prochocká ho informovala, že poslanci môžu starostovi schváliť odmenu do výšky 30% z výšky jeho platu- Starosta upozornil pani Prochockú, že nemá pravdu nakoľko poslanci nemôžu starostovi schváliť žiadnu odmenu. Zároveň skonštatoval, že ani Ing. Šťastná neodpovedala na jeho otázku správne čo ho prekvapuje, lebo ako kontrolórky, ktoré pôsobia na viacerých obciach, by toto mali ovládať. Viac otázok poslanci nemali. Ako tretia sa poslancom predstavila Ing. Lucia Borošová. Oznámila poslancom, že je čerstvá absolventka vysokej školy a teda nemá žiadne skúsenosti s funkciou hlavnej kontrolórky.  Starosta obce sa opýtal slečny Borošovej čo ju viedlo k podaniu prihlášky, keďže nemá prax v danej oblasti. Ing. Borošová mu odpovedala, že sa chce naučiť nové veci a že túto príležitosť vníma ako možnosť získania praxe. Keďže štúdium ukončila len v tomto roku, nemala možnosť získať si žiadnu prax. Ďalej Ing. Borošová oznámila poslancom, že sa chce vzdelávať v tejto oblasti, nakoľko aj odbor, ktorý vyštudovala priamo súvisí  s verejnou ekonomikou. Po týchto informáciách starosta poďakoval všetkým trom uchádzačkám a oznámil im, že odpoveď im bude zaslaná poštou.  Následne na to požiadal starosta obce poslancov obecného zastupiteľstva, aby rozhodli, ktorá z uvedených uchádzačiek bude úspešná. Poslanci v tajnej voľbe zvolili Ing. Luciu Borošovú. Následne na to obecné zastupiteľstvo uznesením č. 56/2014/A volí  Ing. Luciu Borošovú, nar. 13.1.1987, bytom Bukovina č. 282, 966 01 Hliník nad Hronom, do funkcie hlavného kontrolóra obce Slaská na dobu určitú od 1.9.2014 do 31.8.2020. Zároveň obecné zastupiteľstvo uznesením č. 56/2014/B určuje:
-	Dĺžku pracovného času hlavného kontrolóra obce ako 0,15 úväzku z celkového pracovného času, t.j. nerovnomerný pracovný čas 22,5 hodín mesačne.
-	Plat hlavného kontrolóra obce v zmysle § 18c zákona SNR č. 369/1990 Zb. o obecnom zriadení v znení neskorších predpisov.

tajné hlasovanie 
Hlasovanie: za: 4 za Ing. Luciu Borošovú
                    proti: 0
                    zdržal sa: 0
                    nehlasoval: 0

K bodu č. 6

Ďalším bodom rokovania bol návrh na rozpočtové opatrenie č. 2/2014. Uvedený návrh sa nachádzal v materiáloch na rokovanie. Starosta obce informoval poslancov, že návrh na rozpočtové opatrenie č. 2/2014 bol zverejnený na pripomienkovanie na webovom sídle obce  a taktiež na úradných tabuliach obce v čase od 8.6.2014 až 21.8.2014. K uvedenému dátumu neboli na obecný úrad doručené žiadne pripomienky zo strany občanov.  Uvedené opatrenie navrhuje zmenu v rozpočte obce na strane príjmov  a taktiež na strane   výdavkov podľa reálneho  finančného vývoja. Uvedené rozpočtové opatrenie obsahuje príjmy zo štátu ako sú financie potrebné pre zabezpečenie volieb prezidenta SR, volieb do EP. Taktiež toto rozpočtové opatrenie rieši úpravu aj na strane kapitálových príjmov nakoľko obec predala časť svojich pozemkov, je nutné upraviť aj túto položku Po uvedenej informácií starosta otvoril diskusiu k tomuto bodu. Poslanci nemali  žiadne otázky a dotazy k uvedenému návrhu rozpočtového opatrenia a tak uznesením č. 57/2014 obecné zastupiteľstvo schválilo rozpočtové opatrenie č. 2/2014 podľa predloženého návrhu.

Hlasovanie: za: 4 –  Z. Fronc, Ing. M. Hric, Ing. P. Hric,  Ing. M. Ťahúňová
                    proti: 0
                    zdržal sa: 0
                     nehlasoval: 0

K bodu č. 7

Ďalším bodom rokovania obecného zastupiteľstva bola informácia o predložení žiadosti  o NFP v rámci OP Životné prostredie, Prioritná os 2 ochrana pred povodňami.  Starosta informoval poslancov obecného zastupiteľstva, že ide o projekt  protipovodňových úprav a to o úpravu potoka po celej jeho dĺžke. Ide o  finančný výdavok vo výške 1 355 029,92 €. Spolufinancovanie bude zabezpečené z vlastných prostriedkov obce, resp. z úverových zdrojov vo výške 5% ,čo predstavuje sumu 67 549,82 €. Poslanci  nemali žiadne pripomienky, keďže ide o projekt, ktorý už v minulosti bol predmetom rokovania obecného zastupiteľstva. Úprava vodného toku po celej jeho dĺžke je prospešná pre všetkých obyvateľov obce a predíde sa tým prípadným záplavám. Následne na to poslanci obecného zastupiteľstva  uznesením č. 58/2014 schválili: 
- predloženie žiadosti o NFP v rámci OP ŽP (kód výzvy OPŽP-PO2-14-1) na realizáciu projektu „Protipovodňové opatrenia v obci Slaská“ s výškou celkových výdavkov na projekt v sume 1 355 029,92 Eur, s výškou celkových oprávnených výdavkov na projekt v sume 1 350 996,44 Eur, s výškou neoprávnených výdavkov vo výške 4 033,48 Eur.
- Spolufinancovanie vyššie uvedeného projektu vo   výške 67 549,82 Eur z celkových oprávnených výdavkov na projekt z vlastných  zdrojov (z rozpočtu obce).

Hlasovanie: za: 4 –  Z. Fronc, Ing. M. Hric, Ing. P. Hric,  Ing. M. Ťahúňová
                    proti: 0
                    zdržal sa: 0
                   nehlasoval: 0

K bodu č. 8

Dňa 15. novembra 2014 sa  uskutočnia voľby do orgánov samosprávy obcí. Poslanci obecného zastupiteľstva  musia   v zmysle § 11 ods. 3 písm. b) zákona SNR č. 369/1990 Zb. o obecnom zriadení určiť  počet poslancov obecného zastupiteľstva pre volebné obdobie 2014-1018. Obec Slaská je obec do 500 obyvateľov, počet zvolených poslancov musí byť minimálne traja a maximálne piati poslanci. Poslanci obecného zastupiteľstva sa zhodli, že počet poslancov, ktorí by mali byť  zvolení na volebné obdobie 2014 - 2018 bude päť poslancov, nakoľko vyšší počet poslancov je pre obec prospešnejší. Taktiež zákon č. 369/1990 Zb. o obecnom zriadení ukladá poslancom obecného zastupiteľstva určiť rozsah výkonu funkcie starostu obce pre volebné obdobie 2014-2018. Vzhľadom ku skutočnosti, že obec bude aj nasledujúce volebné obdobie pokračovať v rozpracovaných projektoch a realizácia už niektorých projektov pripadne taktiež pre nové volebné obdobie, poslanci obecného zastupiteľstva určili, že rozsah výkonu funkcie starostu obce Slaská pre volebné obdobie 2014-2018 bude na plný pracovný úväzok. Poslanci nemali k tomuto bodu programu viac pripomienok a preto obecné zastupiteľstvo uznesením č. 59/2014 určilo:
-  počet poslancov Obecného zastupiteľstva v Slaskej pre celé volebné obdobie 2014 – 2018 v zmysle § 11 ods. 3 písm. b) zákona SNR č. 369/1990 Zb. o obecnom zriadení v znení neskorších predpisov: 5 poslancov.
-  Rozsah výkonu funkcie starostu obce Slaská ako plný pracovný úväzok pre celé volebné obdobie 2014 – 2018 v zmysle § 11 ods. 4 písm. i) zákona SNR č. 369/1990 Zb. o obecnom zriadení v znení neskorších predpisov.

Hlasovanie: za: 4 –  Z. Fronc, Ing. M. Hric, Ing. P. Hric,  Ing. M. Ťahúňová
                    proti: 0
                    zdržal sa: 0
                     nehlasoval: 0

K bodu č. 9

Dňa 12.8.2010  pán Ondrej Poljak z Lutily, doručil  na obecný úrad žiadosť o vyjadrenie k vydržaniu k nehnuteľnostiam zameraným geometrickým plánom č. 17796580-39/2014. Vo svojej žiadosti uvádza, že uvedené pozemky sa nachádzajú pri  rodinnom dome súp. č. 187, ktorého je vlastníkom a uvedené pozemky predtým užívali aj jeho právni predchodcovia a v súčasnosti ich už niekoľko rokov užíva aj on sám ako svoje pozemky. Uvedená žiadosť bola súčasťou materiálov na rokovanie obecného zastupiteľstva a preto starosta hneď otvoril diskusiu k tejto žiadosti. Poslanec Fronc sa opýtal starostu ako sa v minulosti riešili takéto žiadosti, keďže ide o pozemok, ktorý sa nachádza v intraviláne obce v tesnej blízkosti rodinného domu p. Poliaka. Poslanec Fronc sa o túto informáciu zaujímal z dôvodu, že v súčasnosti obec predáva podiely v blízkosti rodinných domov občanom, ktorí si chcú vlastníctvo vysporiadať za sumu 3€/m2. Ďalej poslanec Fronc navrhol aby obecné zastupiteľstvo súhlasilo s vyjadrením k vydržaniu pozemkov, ale za finančnú náhradu. Ostatní poslanci sa stotožnili s názorom poslanca Fronca a preto obecné zastupiteľstvo uznesením č. 60/2014 súhlasilo v mene obce Slaská s vyjadrením podľa § 63 písm. a) ods. 1 a 2 zákona č. 323/1992 Zb. o notároch a notárskej činnosti v znení neskorších predpisov, že obec nemá výhrady k vzniku vlastníckeho práva vydržaním k nehnuteľnostiam zameraným geometrickým plánom č. 17796580-39/2014 vyhotoviteľa – GEODET-ŽŇAVA za finančnú náhradu v prospech obce spolu v sume 640,50 eur, v prospech: Ondrej Poliak, nar. 31.1.1948, bytom Slobodné č. 22, 966 22 Lutila.

Hlasovanie: za: 4 –  Z. Fronc, Ing. M. Hric, Ing. P. Hric,  Ing. M. Ťahúňová
                    proti: 0
                    zdržal sa: 0
                    nehlasoval: 0

Pán Libor Nemčok ponúkol obci na predaj  spoluvlastnícke podiely v pozemkoch nachádzajúcich  sa v katastrálnom území obce Slaská. Ide o spoluvlastnícke podiely  v pozemkoch, ktoré získal dedením. Poslanci nemali žiadne pripomienky k uvedenej ponuke a tak uznesením č. 61/2014 obecné zastupiteľstvo schválilo kúpu nehnuteľností v prospech obce Slaská a to spoluvlastnícky podiel o veľkosti 1/16 (zodpovedajúca výmera podielu – 11 m2) na pozemku parcela č. E-KN 9, vedená ako zastavané plochy a nádvoria o výmere 175 m2, zapísaná na LV č. 870 v k.ú. Slaská; spoluvlastnícky podiel o veľkosti 1/6 (zodpovedajúca výmera podielu – 3 m2) na pozemku parcela č. E-KN 23/6, vedená ako zastavané plochy a nádvoria o výmere 20 m2, zapísaná na LV č. 972 v k.ú. Slaská, spoluvlastnícky podiel o veľkosti 1/6 (zodpovedajúca výmera podielu – 22 m2) na pozemku parcel č. E-KN 46/2, vedená ako zastavané plochy a nádvoria o výmere 132 m2, zapísaná na LV č. 979 v k.ú. Slaská a vlastnícky podiel o veľkosti 1/1 (zodpovedajúca výmera podielu – 1121 m2) na pozemku parcela č. C-KN 2445, vedená ako trvalé trávne porasty o výmere 1121 m2, zapísaná na LV č. 1245 v k.ú. Slaská od predávajúceho – Libor Nemčok, nar. 30.8.1967, bytom Horná Ves č. 44/D, 967 01 Kremnica, za kúpnu cenu spolu v sume 356,67 eur.

Hlasovanie: za: 4 –  p. Fronc, Ing. M. Hric, Ing. P. Hric, Ing. M. Ťahúňová
                    proti: 0
                    zdržal sa: 0
                    nehlasoval: 0

Aj pani Ihringová z Banskej Bystrici ponúkla obci na predaj pozemky, ktoré má vo vlastníctve. Uvedené pozemky pani Ihringová zdedila po predkoch a pre ňu sú nepotrebné. Z uvedeného dôvodu ich ponúka na predaj. Starosta obce požiadal poslancov obecného zastupiteľstva, aby sa vyjadrili k tejto ponuke. Poslanec Fronc poznamenal, že ponuka p. Ihringovej je vo vyššej hodnote ako predošlá ponuka, ale keďže obec pravidelne navyšuje hodnotu svojho majetku, navrhuje odkúpiť aj pozemky od p. Ihringovej. Poslanci súhlasili s poslancom Froncom a uznesením č. 62/2014 obecné zastupiteľstvo schválilo kúpu nehnuteľností v prospech obce Slaská a to spoluvlastnícky podiel o veľkosti 35/120 (zodpovedajúca výmera podielu – 548 m2), na pozemku parcela č. E-KN 557, vedená ako trvalé trávne porasty o výmere 1879 m2, zapísaná na LV č. 929 v k.ú. Slaská; spoluvlastnícky podiel o veľkosti 21/756 (zodpovedajúca výmera podielu – 22 m2), na pozemku parcela č. C-KN 1470, vedená ako trvalé trávne porasty o výmere 789 m2, zapísaná na LV č. 1200 v k.ú. Slaská; vlastnícky podiel o veľkosti 1/1 (zodpovedajúca výmera podielu – 1427 m2), na pozemku parcela č. C-KN 2448, vedená ako trvalé trávne porasty o výmere 1427 m2, zapísaná na LV č. 1314 v k.ú. Slaská a vlastnícky podiel o veľkosti 1/1 (zodpovedajúca výmera podielu – 1670 m2), na pozemku parcela č. C-KN 2451, vedená ako trvalé trávne porasty o výmere 1670 m2, zapísaná na LV č. 1314 v k.ú. Slaská od predávajúcej – Anna Ihringová, nar. 30.1.1958, bytom Cesta k nemocnici č. 27, 974 01 Banská Bystrica, za kúpnu cenu spolu v sume 990,09 eur.

Hlasovanie: za: 4 –  p. Fronc, Ing. M. Hric, Ing. P. Hric, Ing. M. Ťahúňová
                    proti: 0
                    zdržal sa: 0
                    nehlasoval: 0

Anna Tóthová taktiež z Banskej Bystrice  tiež ponúkla obci na predaj pozemky, ktoré vlastní a ktoré sa nachádzajú v katastrálnom území obce Slaská. Ide o pozemky, ktoré sa nachádzajú v k.ú.  obce Slaská a ich celková výmera je 1457 m2. Poslanci nemali žiadne námietky ani k tejto  ponuke a tak obecné zastupiteľstvo  uznesením č. 63/2014 schválilo kúpu nehnuteľností v prospech obce Slaská a to spoluvlastnícky podiel o veľkosti 7/24 (zodpovedajúca výmera podielu – 18 m2), na pozemku parcela č. E-KN 75, vedená ako záhrady o výmere 63 m2, zapísaná na LV č. 140 v k.ú. Slaská; spoluvlastnícky podiel o veľkosti 7/24 (zodpovedajúca výmera podielu – 50 m2), na pozemku parcela č. C-KN 152, vedená ako ostatné plochy o výmere 173 m2, zapísaná na LV č. 140 v k.ú. Slaská a vlastnícky podiel o veľkosti 1/1 (zodpovedajúca výmera podielu -  1389), na pozemku parcela č. C-KN 2565, vedená ako trvalé trávne porasty o výmere 1389 m2, zapísaná na LV č. 1255 v k.ú. Slaská od predávajúcej – Anna Tóthová, nar. 12.3.1937, bytom Sokolovská č. 2565/3, 974 05 Banská Bystrica – Kráľová, za kúpnu cenu spolu v sume 477,03 eur.
 
Hlasovanie: za: 4– p. Fronc, Ing. M. Hric, Ing. P. Hric, Ing. M. Ťahúňová
                    proti: 0
                    zdržal sa: 0
                    nehlasoval: 0

Pán Ondrej Poliak taktiež ponúkol obci na predaj spoluvlastnícky podiel v pozemku, ktorý sa nachádza v k.ú. Slaská. Keďže obec v uvedenom pozemku vlastní už spoluvlastnícky podiel, rozhodol sa pán Poliak, že ponúkne obci možnosť odkúpiť si jeho podiel a tým si navýši svoje podielnictvo v uvedenom pozemku. Poslanci nemali žiadne pripomienky k uvedenej ponuke a preto obecné zastupiteľstvo uznesením č. 64/2014 schválilo kúpu nehnuteľnosti  v prospech obce Slaská a to spoluvlastnícky podiel o veľkosti 3/16 (zodpovedajúca výmera podielu – 383 m2), na pozemku parcela č. E-KN 555, vedená ako trvalé trávne porasty o výmere 2042 m2, zapísaná na LV č. 928 v k.ú. Slaská od predávajúceho – Ondrej Poliak, nar. 31.1.1948, bytom Slobodné č. 22, 966 22 Lutila, za kúpnu cenu spolu v sume 574,50 eur. 

Hlasovanie: za: 4– p. Fronc, Ing. M. Hric, Ing. P. Hric, Ing. M. Ťahúňová
                    proti: 0
                    zdržal sa: 0
                    nehlasoval: 0

K bodu č. 10

V bode rôzne poslanci nemali žiadne dotazy.

K bodu č. 11

Starosta obce poďakoval všetkým za účasť na zasadnutí obecného zastupiteľstva. Termín ďalšieho zasadnutia obecného zastupiteľstva neurčil. 

Zapísala: Zuzana  M o j ž i š o v á, v.r.

Daniel G e l i e n, v.r.
starosta obce

Ing. Miroslav H r i c, v.r.  
overovateľ

Zdeno F r o n c, v.r.
overovateľ